हवाई अड्डा अधिकारियों के अनुसार छह घायलों को अस्पताल ले जाया गया.हवाई अड्डा महाप्रबंधक टॉम बॉस्को ने बताया कि लैशविल से आ रही साउथवेस्ट एयरलाइन की 



फ़्लाइट 345 का विमान, बोइंग 737, रनवे से फ़िसल गया था.आपातकालीन सेवा के वाहनों ने तुरंत जहाज़ को घेर लिया. 



हादसे के वक्त जहाज़ में 143 लोग सवार थे.



हवाई अड्डे को अस्थाई रूप से बंद कर दिया गया था, जिसे बाद में खोल दिया गया.बॉस्को ने बताया कि लैंडिंग के वक्त जहाज़ का अगला पहिया टूट गया जिससे 



विमान मुंह के बल रनवे पर फ़िसलता हुआ गया.उन्होंने बताया कि रनवे की आधी दूरी तक घिसटने के बाद जहाज़ घास पर जाकर रुका.बॉस्को ने कहा, “हम इस 



हादसे से रनवे को हुए 



नुकसान का जायज़ा ले रहे हैं और उम्मीद करते हैं कि मंगलवार सुबह तक इसे पूरी तरह खोल दिया जाएगा.”उन्होंने बताया कि यात्रियों को मुख्य टर्मिनल तक ले जाया गया जहां वह अपने परिवारों से मिले.अमरीका के संघीय उड्डयन प्रबंधन के अनुसार यह हादसा स्थानीय समय के अनुसार सोमवार शाम 5.45 (भारतीय समयानुसार रात 10.45) बजे हुआ.समाचार एजेंसी एपी के अनुसार चार लोगों को घबराहट का दौरा पड़ गया था.साउथवेस्ट एयरलाइन्स ने एक बयान जारी कर कहा, “सभी यात्रियों को विमान से उतार लिया गया है और टर्मिनल तक पहुंचा दिया गया है. साउथवेस्ट स्थानीय प्रशासन के साथ पूरा सहयोग कर रही है.”(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)